1 avgustdan suyultirilgan gaz uchun yagona narx joriy etiladi

Vazirlar Mahkamasi 29 dekabrdagi qarori bilan aholining maishiy ehtiyojlari uchun suyultirilgan gazga yagona chakana narx bosqichma-bosqich joriy etilishini tasdiqladi.1 apreldan boshlab mazkur turdagi yoqilg‘ining bir kilogrami Buxoro, Jizzax, Qashqadaryo, Navoiy, Samarqand, Sirdaryo va Surxondaryo viloyatlari aholisi uchun 500 so‘m, Andijon, Namangan, Farg‘ona va Toshkent viloyatlari uchun — 700 so‘m, Qoraqalpog‘iston va Xorazm viloyati uchun — 720 so‘m etib belgilandi.1 avgustdan bir kilogramm suyultirilgan gaz narxi butun O‘zbekiston bo‘yicha bir xillashtirilib, 800 so‘mni tashkil etadi.
Norma.uz ma’lumotiga ko‘ra, avval, 1994 yil 1 oktyabrdan tabiiy gazni sotishda erkin narxlar qo‘llanilgan.
Hujjat O‘zbekiston Prezidentining «Valyuta bozorini liberallashtirish sharoitida iqtisodiyotning bazaviy tarmoqlarini davlat tomonidan qo‘llab-quvvatlashning birinchi galdagi chora-tadbirlari to‘g‘risida"gi qarori ijrosi doirasida hamda aholiga suyultirilgan gazni sotish va yetkazib berishda talon-tarojliklar va suiiste’molliklarni bartaraf etish maqsadida qabul qilindi.